ᱟᱠᱷᱤ ᱟᱞᱚᱢᱜᱤᱨ

ᱟᱠᱷᱤ ᱟᱞᱚᱢᱜᱤᱨ (ᱡᱟᱱᱟᱢ ᱗ ᱡᱟᱱᱩᱭᱟᱨᱤ ᱑᱙᱗᱔) ᱫᱚᱭ ᱦᱩᱭᱩᱜ ᱠᱟᱱᱟ ᱢᱤᱫᱽ ᱵᱟᱝᱞᱟᱫᱮᱥ ᱨᱮᱱ ᱥᱮᱨᱮᱧ ᱥᱤᱞᱯᱤ, ᱠᱷᱮᱞᱚᱰᱤᱭᱟᱹ ᱟᱨ ᱩᱯᱚᱥᱛᱟᱯᱤᱠᱟ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱘᱔ ᱥᱮᱨᱢᱟ ᱨᱮ ᱵᱷᱟᱛ ᱥᱮ ᱥᱤᱱᱮᱢᱟ ᱨᱮ ᱠᱷᱤᱞᱟᱹᱴ ᱞᱟᱹᱜᱤᱫᱽ ᱥᱮᱬᱟ ᱜᱤᱫᱽᱨᱟᱹ ᱠᱷᱤᱞᱟᱹᱰᱤᱭᱟᱹ ᱨᱮᱱᱟᱜ ᱥᱟᱠᱷᱟ ᱡᱟᱹᱛᱤᱭᱟᱨᱤ ᱥᱤᱱᱮᱢᱟ ᱯᱩᱨᱩᱥᱠᱟᱨ ᱯᱟᱱᱛᱮ ᱵᱟᱝᱞᱟᱫᱮᱥ ᱠᱷᱚᱱ ᱮ ᱧᱟᱢ ᱟᱠᱟᱫᱼᱟ ᱾ ᱒᱐᱑᱗ ᱥᱟᱞ ᱫᱷᱟᱹᱵᱤᱡ ᱛᱮ ᱑᱗ ᱜᱚᱴᱟᱝ ᱥᱮᱨᱮᱧ ᱮᱞᱵᱟᱢ ᱩᱰᱩᱜᱽ ᱟᱠᱟᱱ ᱛᱟᱭᱟ ᱾ ᱩᱱᱤ ᱫᱚ ᱠᱷᱤᱞᱟᱹᱰᱤᱭᱟᱹ ᱟᱞᱚᱢᱜᱤᱨ ᱟᱨ ᱜᱤᱛᱤᱠᱟᱨ ᱠᱷᱚᱥᱱᱩᱨ ᱟᱞᱚᱢᱜᱤᱨ ᱨᱮᱱ ᱦᱚᱯᱚᱱ ᱮᱨᱟ ᱠᱟᱱᱟᱭ ᱾ ᱟᱠᱷᱤ ᱟᱞᱚᱢᱜᱤᱨ ᱨᱟᱜ ᱯᱟᱹᱦᱤᱞ ᱚᱲᱟᱜ ᱫᱚ ᱥᱚᱦᱚᱨ ᱱᱚᱵᱤᱱᱚᱜᱚᱨ, ᱵᱨᱟᱢᱚᱱᱵᱟᱲᱤ ᱦᱚᱱᱚᱛ ᱨᱮ ᱾

ᱡᱤᱭᱟᱱ ᱠᱟᱛᱷᱟ
ᱟᱠᱷᱤ ᱑᱙᱗᱔ ᱥᱮᱨᱢᱟ ᱨᱮᱱᱟᱜ ᱗ ᱡᱟᱱᱩᱭᱟᱨᱤ ᱰᱷᱟᱠᱟ ᱨᱮ ᱡᱟᱱᱟᱢ ᱟᱠᱟᱱᱟ ᱾ ᱩᱱᱤ ᱟᱡᱽ ᱵᱟᱵᱟ ᱫᱚ ᱢᱤᱫ ᱡᱟᱛᱤᱳ ᱪᱚᱞᱚᱪᱤᱛᱨᱚ ᱯᱟᱱᱛᱮᱭᱟ ᱠᱟᱜ ᱠᱷᱤᱞᱟᱹᱰᱤᱭᱟᱹ ᱠᱟᱱᱟᱭ ᱾ ᱟᱡᱽ ᱜᱚᱜᱚ ᱫᱚ ᱠᱷᱚᱥᱱᱩᱨ ᱟᱞᱚᱢᱜᱤᱨ ᱢᱤᱫ ᱜᱤᱛᱤᱠᱟᱨ ᱠᱟᱱᱟᱭ ᱾ ᱠᱷᱚᱥᱱᱩᱨ ᱥᱟᱶ ᱟᱞᱟᱫᱟ ᱦᱩᱭᱮᱱ ᱛᱟᱭᱚᱢ ᱑᱙᱙᱙ ᱥᱮᱨᱢᱟ ᱨᱮ ᱥᱮᱨᱮᱧ ᱥᱤᱞᱯᱤ ᱨᱩᱱᱟ ᱞᱟᱭᱞᱟ ᱮ ᱵᱟᱯᱞᱟ ᱟᱠᱟᱫᱮᱭᱟ ᱾ ᱚᱱᱟ ᱛᱮ ᱨᱩᱱᱟ ᱞᱟᱭᱞᱟ ᱫᱚᱭ ᱠᱟᱹᱠᱤ ᱜᱚᱜᱚ ᱠᱟᱱ ᱛᱟᱭᱟ ᱾

ᱠᱟᱹᱢᱤ ᱡᱤᱭᱚᱱ
ᱟᱠᱷᱤ ᱑᱙᱘᱔ ᱥᱮᱨᱢᱟ ᱨᱮ ᱟᱢᱡᱟᱫᱽ ᱦᱚᱥᱮᱱ-ᱮ ᱵᱮᱱᱟᱣ ᱟᱠᱟᱫᱼᱟ ᱵᱷᱟᱛ ᱥᱮ ᱥᱤᱱᱮᱢᱟ ᱨᱮ ᱠᱷᱤᱞᱟᱹᱴ ᱠᱟᱛᱮ ᱡᱟᱛᱤᱳ ᱪᱚᱞᱚᱪᱤᱛᱨᱚ ᱠᱷᱚᱱ ᱯᱩᱨᱩᱥᱠᱟᱨᱼᱮ ᱯᱟᱱᱛᱮ ᱧᱟᱢ ᱟᱠᱟᱫᱟ ᱾ ᱟᱠᱷᱤ ᱯᱩᱭᱞᱩ ᱥᱤᱱᱮᱢᱟ ᱠᱚᱨᱟᱣ ᱛᱟᱭᱚᱢ ᱟᱨ ᱦᱚᱸ ᱢᱤᱫ ᱥᱤᱱᱮᱢᱟ ᱵᱤᱫᱨᱚᱦᱚ ᱵᱚᱫᱷᱩ(᱑᱙᱙᱔) ᱥᱮᱨᱢᱟ ᱨᱮ ᱠᱚᱨᱟᱣ ᱞᱮᱜᱼᱟ ᱾ ᱩᱱ ᱨᱮ ᱫᱚ ᱑᱒ ᱪᱟᱱᱚᱪ ᱨᱮᱱ ᱯᱟᱹᱴᱷᱩᱣᱟᱹᱭ ᱛᱟᱦᱮᱸ ᱠᱟᱱᱟ ᱾ ᱑᱙᱙᱖ ᱥᱮᱨᱢᱟ ᱨᱮ ᱟᱠᱷᱤ ᱫᱚ ᱟᱞᱟᱣᱩᱫᱽᱫᱤᱱ ᱟᱞᱤ ᱟᱜ ᱥᱤᱱᱮᱢᱟ ᱥᱩᱨ ᱨᱮ ᱥᱚᱛᱛᱮᱨ ᱢᱨᱤᱛᱛᱩ ᱱᱮᱭ ᱥᱤᱱᱮᱢᱟ ᱨᱮ ᱥᱮᱨᱮᱧ ᱞᱮᱫᱼᱟ ᱾ ᱑᱙᱙᱗ ᱥᱮᱨᱢᱟ ᱨᱮ ᱩᱱᱤᱭᱟᱜ ᱯᱩᱭᱞᱩ ᱥᱮᱨᱮᱧ ᱠᱩᱞᱤ ᱮᱞᱵᱟᱢ ᱩᱰᱩᱠ ᱞᱮᱱ ᱛᱟᱭᱟ ᱾ ᱚᱱᱟ ᱛᱟᱭᱚᱢ ᱥᱮᱨᱢᱟ ᱵᱤᱥᱮᱨ ᱠᱟᱱᱟ ᱮᱞᱵᱟᱢ ᱦᱚᱸ ᱩᱰᱩᱜ ᱮᱱᱟ ᱾ ᱱᱚᱶᱟ ᱮᱞᱵᱟᱢ ᱨᱮᱱᱟᱜ ᱵᱚᱱᱫᱷᱩ ᱟᱢᱟᱨ ᱨᱩᱥᱤᱭᱟ ᱟᱨ ᱯᱤᱨᱤᱛᱤ ᱵᱤᱥᱮᱨ ᱠᱟᱱᱟ ᱥᱮᱨᱮᱧ ᱫᱚ ᱟᱹᱰᱤ ᱜᱮ ᱦᱚᱲ ᱠᱚ ᱠᱩᱥᱤᱭᱟᱜ ᱛᱟᱦᱮᱱ ᱾ ᱒᱐ ᱥᱮᱨᱢᱟ ᱛᱟᱭᱚᱢ ᱵᱟᱝᱞᱟ ᱰᱷᱚᱞᱮᱨ ᱵᱮᱱᱟᱨ ᱟᱞᱟᱣᱩᱫᱽᱫᱤᱱ ᱥᱩᱨ ᱛᱮ ᱵᱚᱭᱥᱟᱠᱷᱤ ᱢᱮᱞᱟ ᱥᱮᱨᱮᱧ ᱨᱮ ᱥᱩᱨ ᱞᱮᱫᱼᱟᱭ ᱾ ᱚᱱᱟ ᱥᱮᱨᱮᱧ ᱨᱮᱱᱟᱜ ᱜᱤᱛᱤᱠᱟᱨ ᱟᱡᱽ ᱥᱟᱶ ᱵᱷᱤᱰᱤᱳ ᱨᱮ ᱧᱮᱞ ᱟᱠᱟᱱᱟ ᱾ ᱚᱱᱟ ᱥᱟᱶ ᱟᱨ ᱦᱚᱸ ᱓᱒ ᱜᱚᱴᱟᱝ ᱠᱷᱤᱞᱟᱹᱰᱤᱭᱟᱹ ᱦᱚᱸ ᱠᱚ ᱧᱮᱞ ᱟᱠᱟᱱᱟ ᱾ ᱟᱨ ᱚᱱᱟ ᱵᱷᱤᱰᱤᱳ ᱫᱚ ᱟᱥᱤᱠᱩᱨ ᱨᱚᱦᱚᱢᱟᱱ-ᱮ ᱯᱚᱨᱤᱪᱟᱞᱚᱱᱟᱣ ᱟᱠᱟᱫᱼᱟ ᱾ ᱚᱱᱟ ᱵᱮᱜᱚᱨ ᱦᱚᱸ ᱠᱚᱵᱤᱨ ᱵᱚᱠᱩᱞ ᱟᱜ ᱟᱨ ᱥᱳᱠᱚᱛ ᱟᱞᱤ ᱤᱢᱚᱱ ᱟᱜ ᱥᱮᱨ ᱮᱢ ᱟᱠᱟᱫ ᱯᱷᱟᱞᱜᱩᱱᱮ ᱠᱨᱤᱥᱱᱚᱪᱩᱲᱟ ᱥᱮᱨᱮᱧ ᱦᱚᱸᱭ ᱥᱮᱨᱮᱧ ᱟᱠᱟᱫᱼᱟ ᱾ ᱟᱨ ᱦᱚᱸ ᱟᱡᱽ ᱵᱟᱵᱟ ᱵᱮᱱᱟᱣ ᱟᱠᱟᱫᱼᱟ ᱮᱠᱴᱤ ᱥᱤᱱᱮᱢᱟᱨ ᱜᱚᱞᱯᱚ ᱥᱤᱱᱮᱢᱟ ᱞᱟᱹᱜᱤᱫᱽ ᱜᱟᱡᱤ ᱢᱟᱡᱽᱦᱟᱨᱩᱞ ᱟᱱᱚᱣᱟᱨ ᱚᱞ ᱟᱠᱟᱫ ᱢᱤᱫᱴᱟᱹᱝ ᱥᱮᱨᱮᱧ ᱨᱮ ᱥᱮᱨᱮᱧ ᱟᱠᱟᱫᱼᱟ ᱾ ᱥᱮᱨᱮᱧ ᱨᱮ ᱨᱩᱱᱟ ᱞᱟᱭᱞᱟ ᱯᱩᱭᱞᱩ ᱥᱮᱨᱼᱮ ᱮᱢ ᱞᱮᱜᱼᱟ ᱾

ᱥᱤᱱᱮᱢᱟ ᱨᱮᱱ ᱨᱩᱣᱟᱹᱲ
ᱵᱤᱫᱨᱚᱦᱤ ᱵᱚᱫᱷᱩ
ᱥᱩᱫᱷᱩ ᱛᱚᱢᱤ(᱑᱙᱙᱔)
ᱠᱚᱱᱱᱟ ᱫᱟᱱ(᱑᱙᱙᱕)
ᱱᱤᱨᱢᱚᱢ(᱑᱙᱙᱖)
ᱥᱚᱛᱛᱮᱨ ᱢᱨᱤᱛᱛᱩ ᱱᱮᱭ (᱑᱙᱙᱖)
ᱴᱟᱭᱜᱟᱨ(᱑᱙᱙᱗)
ᱢᱚᱨᱚᱱ ᱠᱟᱢᱚᱲ(᱑᱙᱙᱙)
ᱢᱟ ᱵᱟᱵᱟ ᱥᱚᱱᱛᱟᱱ(᱒᱐᱑᱕)
ᱮᱠᱴᱤ ᱥᱤᱱᱮᱢᱟᱨ ᱜᱚᱞᱯᱚ (᱒᱐᱑᱘)

ᱠᱷᱤᱞᱟᱹᱴ
ᱵᱷᱟᱛ ᱥᱮ(᱑᱙᱘᱔)
ᱮᱠ ᱠᱟᱯ ᱪᱟ(᱒᱐᱑᱔)

ᱯᱩᱨᱩᱥᱠᱟᱨ ᱠᱚ
ᱡᱟᱛᱤᱳ ᱪᱚᱞᱚᱪᱤᱛᱨᱚ ᱯᱩᱨᱩᱥᱠᱟᱨ
ᱧᱟᱢᱟᱠᱟᱫᱽ: ᱥᱮᱬᱟ ᱜᱤᱫᱽᱨᱟᱹ ᱥᱤᱞᱯᱤ ᱵᱷᱟᱛ ᱥᱮ (᱑᱙᱘᱔)
ᱮᱴᱟᱜ ᱞᱮᱠᱟᱛᱮ ᱒᱐᱑᱘

ᱥᱟ.ᱠᱷᱭᱟ.ᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:Living people
ᱛᱷᱚᱠ:Bangladeshi female singers
ᱛᱷᱚᱠ:Bangladeshi film actresses
ᱛᱷᱚᱠ:Bangladeshi playback singers
ᱛᱷᱚᱠ:Bangladeshi television personalities
ᱛᱷᱚᱠ:Recipients of the National Film Awards (Bangladesh)
ᱛᱷᱚᱠ:Year of birth missing (living people)
ᱛᱷᱚᱠ:Place of birth missing (living people)